ཨོའུ་ལྗི་ལེ་སྒྲི་དབྱིབས་རྩིས་རིག་པ་དང་ལོ་བྷ་ཆིབ་སི་ཁེ་དབྱིབས་རྩིས་རིག་པ་གཉིས་ཕུད།གཞན་ད་དུང་རོས་མན་དབྱིབས་རྩིསཀྱང་དབྱིབས་རྩིས་རིག་པའི་གལ་ཆེའི་ཕྱོགས་འགལ་ཞིག་ཡིན།རོས་མན་དབྱིབས་རྩིས་ནི་འཇར་མན་གྱི་གྲངས་རིག་མཁས་ཅན་རོས་མནཞུ་བས་གསར་གཏོད་མཛད་ཅིང་།ཁོང་གིསལོར་བརྩམས་གནང་མཛད་པའིདབྱིབས་རྩིས་རིག་པ་རྨང་གཞིར་བྱས་པའི་བློས་བཞག་སྨྲ་བཅེས་བྱ་བ་ལས།དབྱིབས་རྩིས་རིག་པ་གཞན་ཞིག་མཆིས་པ་མངོན་གསལ་གྱི་སྒོ་ནས་བཏོན་ཏེ།དབྱིབས་རྩིས་རིག་པའི་རྒྱ་ཆེ་བའི་ཁྱབ་ཁོངས་གསར་པ་ཞིག་གི་སྲོལ་བཏོད་ཡོད།ཨོའུ་ལུགས་དབྱིབས་རྩིས་དང་།ལོ་ལུགས་དབྱིབས་རྩིས།རོས་མན་དབྱིབས་རྩིས་བཅས་ནི་སོ་སོར་ཧེ་བག་མཆིས་པའི་དབྱིབས་རྩིས་རིག་པ་སྣ་གསུམ་ཡིན་ཏེ།དབྱིབས་རྩིས་རིག་པ་སྣ་འདི་གསུམ་ག་སོ་སོར་ལྡན་པའི་བརྗོད་གཞི་མཐའ་དག་གིས་ཀྱང་སྤྱི་སྲོལ་གྱི་མ་ལག་ནན་མོ་ཞིག་གྲུབ་ཡོད་ཅིང་།སྤྱི་སྲོལ་སོ་སོའི་བར་འཆམ་མཐུན་རང་བཞིན་དང་།འཐུས་ཚང་རང་བཞིན།ཁེར་ཚུགས་རང་བཞིན་བཅས་ཀྱི་འདོད་པ་ཚིམ་པར་བྱེད་པས།དབྱིབས་རྩིས་སྣ་འདི་གསུམ་གའང་ཡང་དག་པ་ཡིན་ནོ།།ཆེ་རྒྱུ་ཆུང་རྒྱུ་མེད་ལ་རིང་རྒྱུ་ཐུང་རྒྱུ་ཡང་མེད་པའི་འུ་ཚོའི་གོ་སའདི་དང་ཡང་ན་འུ་ཚོའི་ཉིན་རྒྱུན་གྱི་འཚོ་བའི་ཁྲོད།ཨོའུ་ལུགས་དབྱིབས་རྩིས་རིག་པ་ནི་སྤྱད་འཐུས་པ་ཞིག་ཡིན་ལ།འཇིག་རྟེན་སྟོང་ཁམས་ཆེན་མོའི་གོ་སའམ་རྡུལ་ཕྲན་སྙིང་པོའི་འཇིག་རྟེན་ཁྲོད།ལོ་ལུགས་དབྱིབས་རྩིས་རིག་པ་ནི་དེ་བས་ཀྱང་ཕྱི་རོལ་ཡུལ་གྱི་དངོས་ཡོད་དང་མཐུན་ཞིང་།སའི་གོ་ལའི་ངོས་ནས་མཚོ་འགྲུལ་དང་མཁའ་བསྐྱོད་ལ་སོགས་པར་ཞིབ་འཇུག་བྱེད་པའི་དོན་དངོས་ཀྱི་གནད་དོན་ཁྲོད།རོས་ལུགས་དབྱིབས་རྩིས་རིག་པ་ནི་དེ་བས་ཀྱང་ཡང་དག་པ་ཞིག་གོ།རང་བྱུང་ཚན་རིག་ལ་དེ་བས་ཀྱང་གྲངས་རིག་པའི་སྐད་ཡིག་ཉིད་མཁོ་ཞིང་།གྲངས་རིག་པའི་ཁྲོད་ཀྱི་དོན་སྤྱི་མི་ཉུང་བ་ཞིག་གི་བྱུང་བ་ལའང་དེའི་རྒྱབ་ལྗོངས་ལྡན་པར་བརྟེན།དོན་སྤྱི་དུ་མར་དབྱིབས་རྩིས་དང་དངོས་ཁམས་ཀྱི་སྙིང་པོ་ལྡན་པ་ཡིན་ཏེ།དཔེར་ན།མཐར་སོན་པ་དང་།མུ་མཐུད་པ།ཆ་བསགས་གཏན་ལ་ཕབ་པ།ཆ་བསགས་གཏན་ལ་མ་ཕབ་པ།ཉིས་ཟློག་ཆ་བསགས།སུམ་ཟློག་ཆ་བསགས།རིག་གཉིས་འཁྱོག་ཐིག་ཆ་བསགས།རིག་གཉིས་འཁྱོག་ངོས་རྒྱ་ཁྱོན་ལ་སོགས་པ་ཀུན་ལའང་དབྱིབས་རྩིས་ཀྱི་དོན་སྙིང་དང་ལྡན་པའམ་དངོས་ཁམས་ཀྱི་དོན་སྙིང་ལྡན་ཞིང་།རང་བཞིན་ཁ་ཤས་ཀྱང་དབྱིབས་རྩིས་ཀྱི་སྙིང་པོའམ་དངོས་ཁམས་ཀྱི་སྙིང་པོ་བེད་སྤྱོད་བྱས་ནས་འགྲེལ་བརྒྱབ་ཆོག་པ་ཡིན།དེང་འདིའི་དབྱིབས་རྩིས་རིག་པ་ནི་ཕྱོགས་འགལ་དུ་མར་འཕེལ་རྒྱས་སུ་བཏང་ཡོད་ཅིང་།དབྱིབས་རྩིས་རིག་པའི་གཞུང་ལུགས་འདི་དག་གིས་མི་རྣམས་ཀྱིས་ཕྱི་རོལ་ཡུལ་གྱི་འཇིག་རྟེན་ལ་གོ་བ་ལེན་པར་ལག་ཆ་མཁོ་སྤྲོད་དུ་ཕུལ་བ་དང་།ཚན་རིག་པས་རང་བྱུང་སྣང་ཚུལ་དབྱེ་ཞིབ་བགྱི་བ་ལ་སྒོ་གླེགས་ཆེ་ཞིག་རྣམ་པར་ཕྱེ་ཡོད་པར་བརྟེན།དོན་སྤྱི་དང་དེའི་ངོ་བོ་ལ་ཐད་ཀའི་སྟེང་ནས་གོ་བ་ལེན་པར་ཡང་ཕན་ཐོགས་མཆིས།